Diari Oficial de la Generalitat Valenciana


Sumari del DOGV 5953, del 12-02-2009 (2009/1416)

ORDRE de 20 de gener de 2009, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes a favor de les comunitats d'usuaris de l'aigua per a la realització d'actuacions de conservació i millora de la xarxa de séquies del Parc Natural de l'Albufera, gestionades per la Direcció General de Territori i Paisatge, per a l'exercici 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1416


Data del document
:   20-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * reserva natural
    * ajuda pública
    * ordenació hidroagrícola
    * zona humida
    * protecció de la fauna
    * suport econòmic
    * protecció de la flora

ORDRE de 20 de gener de 2009, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes a favor de les comunitats d'usuaris de l'aigua per a la realització d'actuacions de conservació i millora de la xarxa de séquies del Parc Natural de l'Albufera, gestionades per la Direcció General de Territori i Paisatge, per a l'exercici 2009. [2009/1416]
La Direcció General de Territori i Paisatge gestiona, mitjançant convocatòries públiques individualitzades, diferents línies d'ajudes de capital per a fer front a les problemàtiques existents als espais naturals que gaudeixen d'alguna mena de protecció, entre aquestes destaca per la seua importància les ajudes a favor de les comunitats d'usuaris de l'aigua per a la realització d'actuacions de conservació i millora de la xarxa de séquies del Parc Natural de l'Albufera.
Per això, i fent ús de les facultats que em confereixen l'article 28 de la Llei 5/1983, de 30 de desembre, del Consell, i l'article 47.3 del Text refós de la llei d'hisenda pública de la Generalitat Valenciana,
ORDENE
Article 1. Objecte i àmbit d'aplicació
1. Constitueix l'objecte d'aquesta ordre convocar les ajudes a favor de les comunitats d'usuaris de l'aigua per a la realització d'actuacions de conservació i millora de la xarxa de séquies del Parc Natural de l'Albufera, per a l'exercici 2009, i aprovar les bases reguladores que figuren com annex de aquesta convocatòria.
Article 2. Finançament de les ajudes
1. L'import màxim que es concedirà serà de 639.985,01 euros, a càrrec de l'aplicació pressupostària 30.88.59.922.35.2, línia T2484.
Article 3. Declaració de no-necessitat de notificació a la Comissió Europea
Les ajudes regulades en aquesta convocatòria no necessiten ser notificades a la Comissió Europea per no reunir tots els requisits de l'apartat 1 de l'article 87 del Tractat de la CE, a l'efecte previst en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per ser ajudes a favor de les comunitats d'usuaris de l'aigua per a la realització d'actuacions de conservació i millora de la xarxa de séquies del Parc Natural de l'Albufera, per no realitzar activitats econòmiques respecte de tercers, d'acord amb l'article 82.2 del Reial decret legislatiu 1/2001, de 20 de juliol, pel qual s'aprova el Text refós de la llei d'aigües.
DISPOSICIÓ TRANSITÒRIA
Les sol·licituds d'ajudes presentades d'acord amb les bases de l'ordre a què fa referència la disposició derogatòria, per a l'exercici 2009 seran tramitades de conformitat amb les noves bases reguladores establides en aquesta ordre, sense perjudici que la Direcció General de Territori i Paisatge puga requerir del sol·licitant l'aportació de tots aquells documents o dades complementàries que d'acord amb aquesta ordre siguen exigibles per a la seua adaptació.
DISPOSICIÓ DEROGATÒRIA
Queda expressament derogada l'Ordre de 12 de desembre de 2007, de la Conselleria de Medi Ambient, Aigua, Urbanisme i Habitatge, per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural, en matèria d'espais protegits, per a l'exercici 2008 (DOGV 5687, de 24.01.2008).
DISPOSICIONS FINALS
Primera
En tot allò no regulat en aquesta ordre caldrà ajustar-se al que disposen la Llei d'hisenda pública de la Generalitat Valenciana, el text refós de la qual va ser aprovat pel Decret legislatiu de 26 de juny de 1991, i els preceptes bàsics de la Llei 38/2003, de 17 de novembre, general de subvencions, i també els del seu reglament.
Segona
Es delega la Direcció General de Territori i Paisatge per a:
1. Els actes administratius derivats de la tramitació dels procediments per a la concessió de les ajudes, com ara la retenció dels crèdits i el reajustament de les anualitats, com també qualsevol altra incidència derivada de la tramitació, com ara l'acceptació dels desestiments i renúncies presentats pels interessats, decaiments parcials o totals, declaracions de la pèrdua de l'ajuda pel reclamant i, si escau, el reintegrament de les quantitats indegudament percebudes.
2. El control del compliment de les condicions previstes en la concessió de les ajudes, incloent-hi verificar el compliment de la finalitat per a la qual s'han concedit, la correcta aplicació dels fons percebuts, la comprovació i aprovació dels justificants presentats i el reconeixement de les obligacions i la proposta del pagament.
Tercera
Aquesta ordre tindrà efecte a partir de l'endemà de la publicació en el Diari Oficial de la Comunitat Valenciana.
Quarta
Contra aquesta ordre, que posa fi a la via administrativa, es pot interposar recurs contenciós administratiu, en el termini de dos mesos comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
Tot això sense perjudici de la interposició del recurs potestatiu de reposició, en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.
València, 20 de gener de 2009.- El conseller de Medi Ambient, Aigua, Urbanisme i Habitatge: José Ramón García Antón.
ANNEX
BASES DE LES AJUDES A FAVOR DE LES COMUNITATS D'USUARIS DE L'AIGUA PER A LA REALITZACIÓ D'ACTUACIONS DE CONSERVACIÓ I MILLORA DE LA XARXA DE SÉQUIES DEL PARC NATURAL DE L'ALBUFERA
Primera. Objecte
Serà objecte d'ajuda la realització d'actuacions a les séquies del Parc Natural de l'Albufera.
Segona. No-necessitat de notificació a la Comissió Europea
Aquestes ajudes no necessiten ser notificades a la Comissió Europea per no reunir tots els requisits de l'apartat 1 de l'article 87 del Tractat de la CE, en concret, per no realitzar activitats econòmiques respecte de tercers, d'acord amb l'article 82.2 del Reial decret legislatiu 1/2001, de 20 de juliol, pel qual s'aprova el Text refós de la llei d'aigües; a l'efecte previst en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques.
Tercera. Requisits dels beneficiaris
Podran ser beneficiaris d'aquestes ajudes les comunitats d'usuaris de l'aigua legalment constituïdes com a tals, segons el que preveu el Reial decret legislatiu 1/2001, de 20 de juliol, pel qual s'aprova el Text refós de la llei d'aigües, amb participació territorial en el marc geogràfic del Parc Natural de l'Albufera.
No podran obtenir la condició de beneficiari de les ajudes regulades en aquesta ordre les persones o entitats en els quals concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
Quarta. Obligacions dels beneficiaris
a) Realitzar les actuacions objecte de subvenció al Parc Natural de l'Albufera.
b) Justificar el compliment dels requisits i les condicions, com també la realització del projecte o l'activitat i el compliment de la finalitat que determinen la concessió o el gaudi de la subvenció.
c) Sotmetre's a les actuacions de comprovació que ha d'efectuar l'òrgan concedent, com també qualsevol altra comprovació i control financer que corresponen a la Intervenció General, en relació amb les subvencions i ajudes concedides, i aportar tota la informació que els siga requerida en l'exercici d'aquestes actuacions.
d) Acreditar amb anterioritat al moment en què es dicte la proposta de resolució de concessió que es troben al corrent en el compliment de les obligacions tributàries (estatals i autonòmiques) i davant de la Seguretat Social.
e) Les altres previstes en l'article 14 de la Llei 38/2003, de 17 de novembre, general de subvencions.
f) Estar al corrent de les obligacions fiscals i davant de la Seguretat Social.
g) D'acord amb les normes del PRUG de l'Albufera, totes les actuacions que s'han de fer s'hauran d'ajustar als períodes i a les tècniques tradicionals. Es prohibeix el reforç de motes mitjançant el dragatge del llit de les sèquies entre l'1 de maig i el 15 de juliol, tots dos inclosos. Als terrenys sitis a l'oest de la via fèrria València-Gandia es prohibeix qualsevol actuació sobre el fons de les sèquies entre l'1 de març i el 15 de juliol, tots dos inclosos. Si per algun motiu plenament justificat resulta impossible ajustar-se a qualsevol d'aquest períodes, caldrà obtenir una autorització prèvia de l'Oficina de Gestió Tècnica del Parc Natural de l'Albufera.
h) La devolució immediata a les séquies dels bivalves que s'hagen pogut extraure d'aquestes en dragar-les.
i) Atés que aquestes ajudes són compatibles, comunicar a la Conselleria de Medi Ambient, Aigua, Urbanisme i Habitatge la concessió de qualsevol altra ajuda per al mateix objecte.
L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
Cinquena. Activitats objecte de les ajudes
1. El reforç dels talussos de séquies, mitjançant geocel·les amb el posterior dragatge de fangs.
2. La instal·lació o substitució de comportes tradicionals per a la regulació de cabals.
3. El dragatge del llit de les séquies, canals i barrancs amb reforç posterior de les motes emprant el material extret.
4. El reforç de talussos de séquies, mitjançant pedra d'escullera sense cap tipus d'argamassa o contenció.
5. La plantació de motes mitjançant vegetació autòctona palustre o arbratge de ribera.
6. Tallada de vegetació manual i mecànica.
Sisena. Quantia de les ajudes
L'ajuda que ha de rebre cada comunitat d'usuaris serà de fins al 90% del cost total de l'activitat objecte de la subvenció.
a) La quantia de les ajudes que s'ha de concedir s'obtindrà de la memòria tècnica i el pressupost justificatiu presentat.
b) En qualsevol cas, no es prendran en consideració els projectes presentats la quantia dels quals siga inferior a 3.000,00 euros.
Si el crèdit pressupostari descrit en l'article segon no és suficient per a sufragar totes les sol·licituds acceptades, es prorratejarà l'import de les ajudes fins a exhaurir el crèdit.
Setena. Sol·licituds i documentació
Les persones que reunisquen els requisits establits en la base tercera i vulguen sol·licitar les ajudes regulades en aquesta ordre, hauran de presentar la documentació següent:
1. Les sol·licituds per a l'obtenció de les ajudes regulades en aquestes bases s'han de presentar en l'imprés normalitzat que s'adjunta, i s'hi haurà d'adjuntar la documentació que continuació s'indica:
a) Documentació acreditativa de la identitat del sol·licitant:
Targeta del CIF
Estatuts de l'entitat, escriptura de constitució o qualsevol altre document admissible en dret que acredite la personalitat i els poders que acrediten la representació.
- Certificat de l'acta on conste l'acord de sol·licitar les ajudes i nomenament del representant per a efectuar la gestió.
- L'agrupació sense personalitat jurídica, a més de la identificació i de l'acord de sol·licitar ajudes i del nomenament de representant, haurà de presentar un document en què tots els membres de l'agrupació accepten la responsabilitat solidària pel que fa al compliment de compromisos, com també la devolució de l'ajuda en cas d'incompliment.
b) Documentació acreditativa d'estar al corrent o exempt de les obligacions tributàries i de la Seguretat Social d'acord amb l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, general de subvencions.
La presentació de la sol·licitud comportarà l'autorització del sol·licitant perquè la Conselleria de Medi Ambient, Aigua, Urbanisme i Habitatge obtinga de manera directa l'acreditació a través de certificats telemàtics, per la qual cosa no caldrà que el sol·licitant haja d'aportar el certificat adient. Tot i això, el sol·licitant podrà denegar-ne expressament el consentiment, i en aquest cas haurà d'aportar el certificat en els termes ressenyats en el paràgraf anterior.
c) Imprés d'alta de tercers per a pagaments de la Generalitat Valenciana (Ordre 31/08/07, de la Conselleria d'Economia, Hisenda i Ocupació, DOCV 11.09.2007) degudament emplenat.
d) Localització gràfica de l'àrea d'actuació, incloent el nom de les séquies, canals i barrancs, a escala 1:10.000, excepte quan se sol·liciten ajudes per a la instal·lació de comportes, que haurà de ser a escala 1:2.000.
e) Memòria valorada de les actuacions i inversions que s'han de realitzar i un programa d'actuació que garantisca l'execució de les obres en el termini estipulat en la resolució de concessió. La memòria haurà de tenir el contingut mínim següent:
e.1) Reforç de talussos de séquies mitjançant estacada
Descripció de l'àrea de treball.
Estat actual de conservació de la séquia.
Descripció i justificació dels treballs que s'han de realitzar.
Dates.
e.2) Instal·lació de comportes tradicionals
Descripció actual de la zona de treball.
Estat de conservació de les comportes actuals, si escau.
Justificació de la necessitat.
Descripció del model que s'emprarà.
Dates.
e.3) Reforç de motes mitjançant dragatge del llit
Descripció de la zona de treball.
Estat actual de conservació de la séquia.
Maquinària que s'ha d'emprar.
Dates.
e.4) Reforç de talussos, mitjançant pedra d'escullera
Descripció de la zona de treball.
Estat actual de conservació.
Justificació de l'ús de pedra d'escullera.
Dates.
e.5) Plantació de vegetació autòctona
Descripció de la zona de treball.
Llista d'espècies que s'han d'utilitzar i procedència.
Mètodes i dates de plantació.
Marcs de plantació.
e.6) Tallada de vegetació
Descripció de la zona de treball.
Descripció de la vegetació present.
Justificació de la tallada mecànica.
Dates.
f) Declaració responsable en què s'enumeren i es descriguen qualssevol altres ajudes rebudes pels mateixos costos subvencionables en els exercicis fiscals de 2007, 2008 i 2009.
2. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Medi Ambient, Aigua, Urbanisme i Habitatge, el sol·licitant podrà acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o la dependència a què van ser dirigits i la identificació del procediment en què estan, i que no hagen transcorregut més de cinc anys des de la finalització del procediment a què corresponguen.
3. Quan la sol·licitud no reunisca els requisits establits en aquesta ordre o no s'hi adjunte la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, es requerirà l'interessat perquè, en un termini de 10 dies, esmene la falta o acompanye la documentació necessària, amb indicació que, si així no ho fa, se li tindrà per desistit de la sol·licitud, després de la resolució prèvia, la qual haurà de ser dictada en els termes previstos en l'article 42 de l'esmentada llei per l'òrgan que tinga atribuïda l'ordenació i la instrucció del procediment, segons les bases reguladores.
Així mateix, es podrà requerir del sol·licitant qualsevol altra dada, document i informe complementari que resulte necessari per a la resolució de l'expedient, com també l'acreditació dels requisits a què es refereix la documentació administrativa.
5. Quan la subvenció sol·licitada supere els 30.000,00 euros, un projecte tècnic subscrit pel facultatiu competent.
Vuitena. Lloc i termini de la presentació
Els interessats podran presentar les sol·licituds al Registre General de la Conselleria de Medi Ambient, Aigua, Urbanisme i Habitatge, carrer de Francesc Cubells, núm. 7, de València, com també als serveis territorials d'aquesta situats a Alacant (carrer de Churruca, 29), Castelló (avinguda dels Germans Bou, 47) i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En cas d'enviament per correu certificat, la presentació de la documentació a l'oficina de correus corresponent haurà de fer-se d'acord amb el que disposa l'article 39 del Reial decret 1829/1999, de 31 de desembre, pel qual s'aprova el Reglament pel qual es regula la prestació dels serveis postals, en desenvolupament del que estableix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Medi Ambient, Aigua, Urbanisme i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Medi Ambient, Aigua, Urbanisme i Habitatge.
El termini de presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Comunitat Valenciana.
Novena. Ordenació i instrucció del procediment
L'òrgan encarregat de l'ordenació i instrucció del procediment serà l'Àrea d'Espais Naturals, la qual, d'ofici, acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
Deu. Valoració i proposta de resolució
La concessió de les ajudes es realitzarà mitjançant el procediment de concurrència competitiva a què es refereix l'article 22 de la Llei 38/2003, de 17 de novembre, general de subvencions, d'acord amb el criteri de valoració que s'indica en aquesta base.
La valoració de les sol·licituds presentades serà realitzada per una comissió de valoració, la qual, considerant el criteri de valoració següent, formularà la proposta de resolució. La comissió de valoració estarà formada per la cap de l'Àrea d'Espais Naturals, com a presidenta; el cap del Servei de Coordinació, com a secretari, i el cap de Servei de Parcs Naturals i el director conservador del Parc Natural de l'Albufera, com a vocals.
Per a la concessió de les ajudes es considerarà la superfície afectada per cada comunitat d'usuaris, i es primaran aquelles que superen les dues-centes (200) hectàrees, com també aquelles que en la seua gestió aporten un major cabal d'aigua a l'àmbit territorial del Parc Natural de l'Albufera procedent dels sistemes Túria i Xúquer.
Onze. Resolució de la concessió de les ajudes
Correspon al conseller de Medi Ambient, Aigua, Urbanisme i Habitatge dictar la resolució de la concessió de les distintes ajudes.
La resolució, que haurà de ser motivada i tindrà l'efecte i el contingut previstos en l'article 25 de la Llei 38/2003, de 17 de novembre, general de subvencions, es publicarà en el Diari Oficial de la Comunitat Valenciana, d'acord amb el que estableix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999, de 13 de gener.
El termini per a la resolució de les ajudes serà de 4 mesos des de l'últim dia de presentació de les sol·licituds. En el cas que no s'haja dictat la resolució en aquest termini, s'entendran desestimades.
Dotze. Recursos
Les resolucions adoptades posaràn fi a la via administrativa. Contra aquestes resolucions es pot interposar recurs contenciós administratiu, en el termini de dos mesos comptadors des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
Tot això sense perjudici de la interposició del recurs potestatiu de reposició, en el termini d'un mes comptador des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Tretze. Règim de compatibilitat
Les ajudes concedides d'acord amb aquesta ordre són compatibles amb qualsevol altra que tinga la mateixa finalitat de la Conselleria de Medi Ambient, Aigua, Urbanisme i Habitatge o d'altres organismes públics o privats.
L'import de les ajudes regulades en aquesta ordre en cap cas podrà ser de tal quantia que, aïlladament o en concurrència amb ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.
Catorze. Pagament i justificació de les ajudes concedides
1. Una vegada efectuades les activitats o actuacions objecte de subvenció haurà de notificar-se'n l'acabament als corresponents serveis territorials de la Conselleria de Medi Ambient, Aigua, Urbanisme i Habitatge, mitjançant el compte justificatiu descrit en l'article 72 del Reial decret 887/2006, de 21 de juliol, que desenvolupa la Llei 38/2003, general de subvencions, el qual haurà d'incloure una memòria justificativa del compliment de les condicions imposades en la concessió.
2. Les inversions i despeses objecte de l'ajuda seran revisats pels serveis tècnics de la Conselleria de Medi Ambient, Aigua, Urbanisme i Habitatge, els quals hauran d'expedir un certificat de la correcta aplicació d'aquests, requisit necessari perquè als beneficiaris se'ls reconega el dret al pagament de les ajudes, en el termini màxim de 10 dies des de la petició.
3. Els beneficiaris estan obligats a presentar, fins al 20 de octubre de 2009, una memòria econòmica justificativa del cost de les activitats realitzades en cadascun dels anys, la qual haurà de contenir:
a) Una relació classificada de les despeses i inversions de l'activitat, amb identificació del creditor i del document, l'import, la data d'emissió i, si escau, la data de pagament. En cas que la subvenció s'atorgue d'acord amb un pressupost, s'hauran de ressenyar les desviacions esdevingudes.
b) Factures amb el corresponent justificant de recepció referents a totes les despeses efectuades d'acord amb el programa subvencionat. En cap cas podrà ser objecte de subvenció l'IVA recuperable pel beneficiari.
c) En aquells casos en què es financen despeses de personal, còpia compulsada del contracte i de les nòmines firmades per les persones que treballen en les activitats, i també els justificants corresponents de les cotitzacions de la Seguretat Social i de l'ingrés en la delegació d'Hisenda de les quantitats retingudes corresponents a l'impost sobre la renda de les persones físiques.
d) En cas d'utilització de maquinària pròpia, certificat d'un tècnic de la Conselleria de les despeses imputades a aquest concepte, al qual haurà d'adjuntar una fotocòpia compulsada del rebut del pagament de l'impost de circulació referit a l'últim període impositiu o, en cas de no estar subjecte a aquest impost, còpia compulsada d'un document acreditatiu de la propietat. El preu de la maquinària pròpia serà el següent:
Preu simple de la partida
Unitats Descripció de la maquinària Euros / hora
(sense mà d'obra)
H Tractor de rodes 31/70 CV 22,09
H Tractor de rodes 71/100 CV 23,03
H Tractor de rodes 101/130 C 25,99
H Tractor eruga 31/70 CV 24,17
H Tractor eruga 71/100 CV 30,86
H Tractor eruga 101/130 CV 35,08
H Remolc de capacitat 5 t 1,86
H Serra mecànica 1,87
H Desbrossadora 1,87
H Aclotadora 3,56
H Podadora 5,13
H Plantadora 5,31
H Barca dalladora (inclòs tractor) 30,86
e) Els honoraris professionals d'elaboració i el visat dels projectes podran ser justificats com a part de la subvenció.
f) Els peticionaris podran sol·licitar el suport tècnic de la Conselleria de Medi Ambient, Aigua, Urbanisme i Habitatge en l'elaboració de les memòries i els projectes dels treballs objecte de subvenció.
En l'anvers dels originals dels documents descrits en els punts a) i b) el titular de la subvenció haurà de posar de manifest i firmar, de manera indeleble, la ressenya següent: «Justificant de la subvenció per a la conservació i millora de les séquies de l'Albufera, convocada per Ordre de 20 de gener de 2009, de la CMAAUH (DOCV --/--/--). Convocatòria 2009». La ressenya haurà de ser visible en les còpies compulsades que es presenten.
Les persones físiques o jurídiques no exonerades, d'acord amb l'article 3.7 de l'Ordre de 30 de maig de 1996, de la Conselleria d'Economia i Hisenda, i que no hagen autoritzat la Conselleria de Medi Ambient, Aigua, Urbanisme i Habitatge a fer-ho en el seu nom, juntament amb la sol·licitud de pagament anual hauran d'adjuntar un nou certificat vigent del fet d'estar al corrent de les seues obligacions tributàries i amb la Seguretat Social, en cas que el que hagen presentat amb la sol·licitud de l'ajuda (base setena) no estiga en vigor.
Quinze. Pèrdua o minoració de l'ajuda
Tota alteració de les condicions tingudes en compte per a la concessió de l'ajuda podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
Igualment, l'incompliment pel beneficiari dels requisits i les condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, o la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
La resolució corresponent serà dictada per la directora general de de Territori i Paisatge, d'acord amb la disposició final segona.
Setze. Del reintegrament de les ajudes
Per al reintegrament de les ajudes s'aplicaran les normes recollides en els articles 36 i 37 de la Llei 38/2003, de 17 de novembre, general de subvencions, i en els articles 94 i 95 del Reial decret 887/2006, de 21 de juliol, que aprova el Reglament que la desenvolupa.
Dèsset. Règim d'infraccions i sancions
El règim sancionador en la matèria regulada en aquesta ordre serà l'establit en el títol IV de la Llei 38/2003, de 17 de novembre, general de subvencions, i també en l'article 102 del Reial decret 887/2006, de 21 de juliol, que aprova el Reglament que la desenvolupa.